Na temelju članka 31. st. 3. Zakona o postupanju s nezakonito izgrađenim zgradama (Nar. nov. br. 86/12, 143/13),  članka 19. Zakonom o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17) i članka 18. Statuta Općine Jelenje (Službene novine PGŽ broj 33/09, 13/13, 6/16 i 17/17 i Službene novine Općine Jelenje 3/17, 5/18 i 11/18), Općinsko vijeće Općine Jelenje na 10. sjednici održanoj 18. rujna 2018.  donijelo je
I. Izmjene i dopune 

PROGRAMA
UTROŠKA SREDSTAVA NAKNADE
 ZA ZADRŽAVANJE NEZAKONITO IZGRAĐENIH ZGRADA U PROSTORU 
ZA 2018. GODINU 
Članak 1.

Članak 2. mijenja se i glasi:

„Sredstva naknade za zadržavanje nezakonito izgrađene zgrade u prostoru, u planiranom iznosu od 20.000,00 kn uključujući planirani višak prihoda u iznosu od 42.751,13 što čini ukupno 62.751,13 kn.

Naknada za zadržavanje nezakonito izgrađene zgrade u prostoru, koristi će se do 4%  (od Zakonom propisanih 40%) za iznos plaća i 96% za prostornog plana i poboljšanje infrastrukture nedovoljno uređenih naselja odnosno za izgradnju nerazvrstanih cesta.
    Članak 2.

Program stupa na snagu osmog dana od dana objavit u »Službenim novinama Općine Jelenje“.
KLASA: 010-10/18-01/9
URBROJ:2170-04-01-18-7
Dražice, 18. rujna 2018.

                                                                        OPĆINSKO VIJEĆE OPĆINE JELENJE
                                                        PREDSJEDNIK 
                                                        Luka Zaharija, prof.
O B R A Z L O Ž E N J E

1. PRAVNI OSNOV

Članak 31. st. 3. Zakona o postupanju s nezakonito izgrađenim zgradama (Nar. nov. br. 86/12, 143/13) predstavničko tijelo jedinice lokalne samouprave donosi program 
2. OCJENA STANJA

Predstavničko tijelo jedinice lokalne samouprave, u skladu s predvidivim sredstvima i izvorima financiranja donosi program potreba u sportu, a prema prijedlogu općinskog načelnika.

Općinsko vijeće Općine Jelenje na sjednici održanoj 15.12.2017. donijelo je Program korištenja sredstava naknade za zadržavanje nezakonito izgrađenih zgrada u prostoru na području Općine Jelenje za 2018. godinu (Službene novine Općine Jelenje br. 4/17)

Ovim Izmjenama i dopunama mijenja se Program korištenja sredstava naknade za zadržavanje nezakonito izgrađenih zgrada u prostoru na području Općine Jelenje za 2018. godinu (Službene novine Općine Jelenje br. 4/17)

3. OSNOVNA PITANJA KOJA SE UREĐUJU ODLUKOM

Prihvaćanjem Prijedloga Prvih Izmjena i dopuna Programa utroška sredstava naknade  za zadržavanje nezakonito izgrađenih zgrada u prostoru za 2018.  god. . utvrđeni su uvjeti i načini korištenja sredstava prikupljenih s osnove naknade, odnosno dvadeset posto sredstva naknade prihod su proračuna jedinice lokalne, odnosno područne (regionalne) samouprave čije upravno tijelo donosi rješenje o izvedenom stanju, a koriste se namjenski za rad tih upravnih tijela (plaće) te trideset posto sredstva naknade prihod su proračuna jedinice lokalne samouprave na čijem se području nezakonito izgrađena zgrada nalazi, a koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave.

4. POSLJEDICE PROIZAŠLE DONOŠENJEM OVE ODLUKE

Donošenjem Prvih Izmjena i dopuna Programa javnih potreba u kulturi, obrazovanju i religiji Općine Jelenje u 2018. godini, Općina Jelenje obvezna je na osiguranje sredstava potrebnih za provođenje aktivnosti u kulturi, obrazovanju i religiji sukladno tom programu i u skladu sa zakonskom regulativom.

5. SREDSTVA POTREBNA ZA PROVOĐENJE PROGRAMA

Sredstva za Prve Izmjene i dopune Programa osigurana su I. izmjenama i dopunama Proračuna Općine Jelenje za 2018. godinu.
